今夜一丁:大奶妹MOMO舞藝高強
俗語有話「行行出狀元」,舊陣時有啲職業會畀人覺得冇出息、冇錢途,但嚟到今時今日,吹水叻、識打機都可以喺網上搵到食,最緊要肯堅持、夠勤力,就會有成功嘅希望!正如今日為大家介紹嘅巨乳妹MOMO,就因為舞藝高強而上位。
童顏吸睛
日本寫真界有好多女優來自不同團體,當中有偶像歌手,亦有舞蹈組合嘅成員,好似HARUKA同ENA就係來自著名舞團CYBERJAPAN。至於現年23歲嘅MOMO,同樣係舞蹈表演者,而且擁有一副甜美又天真嘅可愛童顏,氣質同初出道嘅寫真天后篠崎愛有幾分相似,淨係呢一點都夠晒吸睛,但更重要嘅係,佢嘅身材弗到爆,條水蛇腰夠晒幼之餘,心口對H奶可謂分量十足,仲要係堅挺又白滑,着三點式出鏡真係冇得彈!
堅持追夢
MOMO自細就熱愛跳舞,本來一心投考體育大學並主修舞蹈科目,希望成為一位舞蹈員,好可惜父親覺得跳舞冇前途,大力反對。眼見此路不通,MOMO未有放棄夢想,離開校園後,去咗一間搬運公司打工,努力賺錢,當儲夠錢之後,就一個人由家鄉搬到東京居住,繼續追夢,並成功加入Burlesque Tokyo(下稱BT)呢間知名表演場地做舞蹈員。
兩奪冠軍
由於MOMO生得靚,跳舞又出色,好快引嚟電視台報道,因而被家人發現,好彩經過一番解釋,終於得到諒解同支持,令佢可以無所顧忌咁繼續以舞蹈員身份發展。值得一提,近年BT大搞「Queen of BURLESQUE」投票選舉,畀觀眾選出心目中最出色嘅舞蹈員,結果MOMO先後喺2022年同2023年奪得呢項殊榮,證明佢嘅堅持同努力冇白費,亦因為咁,佢仲獲得出版商垂青,躋身寫真女優行列!
社交網站
MOMO喺最近接連推出寫真集同映像作品,所以頻頻出動做宣傳,登入其社交網,就會知道佢嘅最新動向。
MOMO
年齡:23歲
身高:5呎1吋
三圍:34-23-33
撰文:賢